دیار (گۆرانیبێژ)

دیار یان ھۆزان دیار یان دیار دێرسم (Hozan Diyar) 

ناوی تەواوی "دیار یلدرم" (Diyar Yıldırım)ە، لە ١ی کانوونی یەکەمی ١٩٦٦ لە گوندی هێوەدان (Ayvatlı)ی سەر بە قەزای مازگەرت (Mazgirt)، لە پارێزگای دێرسم (Tunceli) لە دایک بووە.

 ژیان 
 ژیانی ھونەری 
لە ساڵی ١٩٨٨ کۆچی کردووە بۆ ئەڵمانیا و یەکەم بەرهەمی لە هەمان ساڵدا تۆمار کردووە بە ناوی (بلبلۆ) کە هەشت گۆرانیی لە خۆ گرتووە. لە سالی ١٩٨٩ بووە ئەندامی "کۆما بەرخوەدان" و بە دوو گۆرانی (شا بە وەلاتم شا بە) و (مەمۆ) لە ئەلبومی ژمارە ٨ی ئەو گروپە موزیکیەی سەر بە پەکەکە بەشدار بوو کە بۆ ساڵی ١٩٩٠ بڵاو کرایەوە، ئیدی لەو ساڵی بە دواوە بەردەوام بەشدار بووە لە ئەلبوم و کۆنسێرتەکانی ئەو گروپە. لە ساڵی ١٩٩٢ دووەم کاسێتی بڵاو کردەوە بە ناوی (کەروان/کاروان) کە دوو لە گۆرانیەکانی هی کاسێتی یەکەمی بوو بەڵام جوانتر و خۆشتر و لەگەڵ ئامێری دیکەی موزیکی گوتوونیەتیەوە، ئەوانیش هەردوو گۆرانی (بلبلۆ) و (هەڤال وەرە)ن. لە ١٩٩٢ هەتا ١٩٩٨، چەند گۆرانیی دیکەی گوتووە لە کۆنسێرتان واتە بە شێوەی ئەلبوم نین، وەک گۆرانیی (Yeminimiz Var ئاواتێکمان هەیە)، (Kürdün Gelini بووکی کوردان). دیار، جگە لەوەی لەگەڵ کۆما بەرخوەدان گۆرانی دەگووتەوە، بە جودایش ئەلبومی بەرهەم هێناوە. زۆربەی گۆرانیەکانی لە سەر کورد، کوردستان، و ستەمی دەوڵەتی تورکیایە، بەڵام گۆرانی ئەڤینداریشی ھەیە.زۆربەی گۆرانیەکانی بە شێوەزاری کوردیی کورمانجین. چەند گۆرانیەکیشی بە کوردیی سۆرانی و زازایی و ھەندێکیشی بە تورکی ھەیە دژ بە ڕژێمی تورکیا.

 ژیانی کەسی 
دیار ھاوسەرگیری لەگەڵ دەنیز دەمان کردووە. تا ساڵی ٢٠٠٤ نەیدەتوانی بێتەوە کوردستان.

 ئەلبومەکان 
مام زەکی 2022
 دەما ئازادی - 2013 DemaAzadî
 تینا ڕۆژێ - 2001 Tîna Rojê
 گولێ نەچە - Gulê Neçe 2004
 وەی دنیایێ - 2000 Wey Dinyayê
 جەنگا ژینێ - 1998 Cenga Jînê
 بلبلۆ - 1988 Bilbilo
 کاروان - 1992 Karwan
 کانیا سترانان - 2005 Kehniya Stranan
 ئۆغر بە ئۆغور - Oxir be Ugur 2006
 ناترسم - Natirsim 2008)
 ئاخ و دایک - Ax û Dayik 2015
 کەلا دمدمێ - 2018 Kela Dimdimê
 مام زەکی _ ٢٠٢٢ Mam Zekî

 ئەمانەش ببینە 

 پێڕستی کەسایەتییە کوردەکان

 سەرچاوەکان 



پۆل:لەدایکبووانی ١٩٦٦
پۆل:گۆرانیبێژانی کورد
پۆل:گۆرانیبێژان بە زمانی کوردی
پۆل:گۆرانیبێژانی پیاوی کورد
پۆل:زیندووان